**Harbin** (kineski: *哈尔滨市*) je administrativni centar kineske provincije Heilongjiang od 2 735 100 stanovnika  (prema popisu iz 2006.) u metropolitanskom području grada živi 10 635 971.

*Harbin* je deseti grad po veličini u Kini, politički, ekonomski, naučni, kulturni i telekomunikacioni centar sjeveroistočne Kine.

Ime *Harbin* je mandžurskog porijekla, i znači - *mjesto za sušenje ribarskih mreža*.

Geografske karakteristike
-------------------------

*Harbin* leži na na krajnjem sjeveroistoku Kine, na površini od 53 068 km². Grad se većinom snjestio duž južnih obala rijeke Sungari,
na ravničarskom terenu prosječne nadmorske visine 150 m.

Klimatske karakteristike
------------------------

Po Köppenovoj klasifikaciji klime - *Harbin* ima umjereno kontinentalnu klimu, ali je zbog blizine Sibira temperatura zimi vrlo hladne, tako je u januaru prosječna temperatura 18,4 °C , ali u julu 23.0 °C. Na grad padne prosječno oko 524 milimetara padalina i to većinom ljeti.

Historija
---------

*Harbin* je sve do 1896. bio malo ribarsko selo pod imenom Alejin (*Čast*).
Svoj brzi rast u veliki grad zahvaljuje izgradnji kineske istočne željeznice kroz Mandžuriju koju su gradili Rusi krajem 19. vijeka i početkom 20. vijeka. Oni su izabrali *Harbin* kao centar za izgradnju željezničkih pruga, kojim su 1904 povezali Transibirsku željeznicu od Bajkalskog jezera u Sibiru sa lukom Vladivostok na Japanskom moru. *Harbin* je bio i baza za ruske vojne operacije u Mandžuriji, za vrijeme [[Rusko-japanski rat|Rusko-japanskog rata (1904. -1905.), a nakon rata je bio pod privremenom zajedničkom kinesko - japanskom upravom. Nakon Oktobarske revolucije - 1917. *Harbin* je postao utočište za brojne izbjeglice iz Rusije, tako da je to vrijeme imao najviše ruskog stanovništvo, u usporedbi sa bilo kojim gradom izvan Sovjetskog Saveza.

Tokom razdoblja u japanske dominacije nad Mandžurijom za njihove marionetske države - Mandžukuo (1932. -1945.), *Harbin* je bio dio provincije Binjiang. Mjesto u kom su Japanci eksperimentirali sa biološkom ratovanjem za vrijeme Drugog svjetskog rata. Jedinice Crvene armije zauzele su grad u 1945. a godinu dana kasnije preuzele su ga jedinice Mao Ce Tunga i odatle krenule na svoj ​​pohod na sjeveroistok Kine. Nakon rata *Harbin* je počeo ubrzano rasti, kako brojem stanovnika, tako i brojem industrijskih pogona.

Prizor iz centra grada

Znamenitosti
------------

*Harbin* su zvali *Istočna Moskva* zbog velikog broja građevina izgrađenih prije 1950-ih pod ruskim uticajem u stilu Socijalističkog realizma. Današnji *Harbin* brzo mijenja svoj izgled, - jer se umjesto starih građevina grade se novi armirano betonski objekti. Iznimka je dobro očuvana crkva sv. Sofije u kvartu Daoli, najveća je od nekoliko preostalih pravoslavnih crkava.

Crkva sv. Sofije

Privreda, promet i obrazovanje
------------------------------

*Harbin* je velika riječna luka na rijeci Sungari, preko koje je povezan sa Amurom i važno želježničko čvorište dobro povezan sa svim većim kineskim gradovima s jedne strane, i Transibirskom željeznicom s druge strane. U novije vrijeme izgrađena je i mreža autoputeva prema većim gradovima u okolici.

*Harbin* ima dobro uređen javni promet, od 2003. počeo se graditi metro ukupne dužine 17.47 km.

*Harbin* je i snažan industrijski centar sa brojnim tradicionalnim tvornicama za preradu soje, šećeranama za preradu šećerne repe i mlinovima za preradu žita. Uz tvornice za proizvodnju duhanskih proizvoda, kože, i sapuna.
 Nakon 1950. počela se razvijati industrija alatnih strojeva, rudarske i metalurške opreme, poljoprivredne opreme, plastike, elektroenergetskih turbina, bojlera i električnih generatora. Zbog naftnih polja u nedalekom Dacinu, razvila se proizvodnja opreme za eksploataciju nafte, a u najnovije vrijeme osnovana je industrijska zona visoke tehnologije, koja se ubrzano širi.

*Harbin* je i centar bogatog poljoprivrednog kraja u kom se uzgoja pšenica, soja, šećerna repa, kukuruz, lan i sirak. Ti se proizvodi iz *Harbina* transportiraju po cijeloj Kini. Grad ima veliki međunarodni sajam koji se održava jednom godišnje, on je uvelike pomogao unaprijeđenju kinesko-ruskih poslovnih odnosa, kao i trgovini između Kine i zemalja Istočne Evrope.

Grad ima i veliki novoizgrađeni međunarodni *Aerodrom Taiping* (IATA: **HRB**, ICAO: **ZYHB**) udaljen 37 km od grada, sa vezama prema Pekingu, Šangaju, Moskvi, Pyongyangu, Bangkoku...i brojnim drugim gradovima.

*Harbin* ima mnoštvo fakulteta i visoko školskih ustanova, od kojih je najpoznatiji Tehnološki institut, koji je na visokoj cijeni u Kini. Pored njega grad ima još mnoštvo naučnih instituta.

*Harbin* je postao svjetski poznat po svom tradicionalnom *Zimskom festivalu*, na kojem je glavna atrakcija izrada skulptura od leda.

Izvori
------

1. 1 2 3 4 5 6 7 8 9 10 11  „*Harbin*" (engleski). Encyclopædia Britannica. Pristupljeno 01. 01. 2013.

Vanjske veze
------------

* *Harbin* na portalu Encyclopædia Britannica ()
* Službene stranice

***Harbin*** na Wikimedijinoj ostavi


|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |